open-index/open-wikipedia-markdown huggingface dataset:
Филипо Инѕаги

**Филипо Инѕаги** (; ) — италијански фудбалски тренер и поранешен фудбалер. Тој е моментално без ангажман откако последно беше тренер на екипата на Болоња во 2019 година.

Инѕаги настапувал на позицијата напаѓач за неколку италијански клубови, а најголемиот дел од својата кариера го поминал во екипите на Јувентус и Милан, со кој освои две титули во Лигата на шампионите во (2003 и 2007), и три скудета во Серија А, едно со Јувентус во 1998 година и две со Милан во 2004 и 2011 година. Тој е еден од најплодните напаѓачи на сите времиња, и е на петтото место во Италија, со 313 постигнати голови во официјалните натпревари. Тој во моментов е четврти голгетер на УЕФА евиденција на клупско натпреварување и статистика со постигнати 70 гола, веднаш зад Раул Гонсалес, Лионел Меси и Кристијано Роналдо. Тој е, исто така, врвен меѓународен стрелец на Милан во историјата на клубот со 43 голови. Исто така го држи рекордот со најмногу хет-трика во Серија А - 10.

На репрезентативно ниво, Инѕаги забележал 57 настапи за италијанската репрезентација во периодот меѓу 1997 и 2007 година, постигнувајќи 25 гола. Тој ја претставувал својата земја на три Светски првенства, и бил во составот 2006-тата година на Светско првенство во Германија каде италијанците го освоиле златниот медал. Исто така тој учествувал и на Европскот првенство 2000, каде што го освоил второто место на турнирот.

## Наводи

## Надворешни врски

* On a whinge and a prayer  – soccernet.com

Категорија:Живи луѓе
Категорија:Фудбалери на ФК Пјаченца
Категорија:Фудбалери на ФК Верона
Категорија:Фудбалери на ФК Парма
Категорија:Фудбалери на ФК Аталанта
Категорија:Фудбалери на ФК Јувентус
Категорија:Фудбалери на Милан
Категорија:Италијански фудбалери
Категорија:Италијански фудбалски тренери
Категорија:Тренери на ФК Милан
Категорија:Тренери на ФК Венеција
Категорија:Тренери на ФК Болоња
Масимо Амброзини

**Масимо Амброзини** (роден на ) — поранешен италијански фудбалер кој играл на позиција играч за врска. Поголемиот дел од својата кариера ја поминал во екипата на Милан, каде што тој поминал цели 18 години, освојувајќи многу титули и бил исто така назначен за капитен на тимот од 2009 до 2013 година по пензионирањето на Паоло Малдини. Амброзини се повлекол од професионалното играње на фудбал во 2014 година, после една сезона помината во Фиорентина.

На репрезентативно ниво тој ја претставувал Италија на Летните Олиписки игри во Сиднеј во 2000 година, и на два Европски првенства, освојувајќи го вицешампионскиот медал на УЕФА Еуро 2000.

Тој во моментов работи како критичар и фудбалски коментатор за *[[Sky Sports]]*.

## Наводи

## Надворешни врски
* FootballDatabase.com provides Ambrosini's profile and stats

Категорија:Живи луѓе
Категорија:Фудбалери на ФК Чезена
Категорија:Фудбалери на ФК Виченца
Категорија:Фудбалери на Милан
Категорија:Фудбалери на ФК Фјорентина
Категорија:Италијански фудбалери
Категорија:Фудбалери во Серија А
Џанлука Ѕамброта

**Џанлука Ѕамброта** (роден на ) — поранешен италијански фудбалер кој играл на позиција одбрана. 

Својата фудбалска кариера ја започнал во екипата на ФК Комо (1994-1997), за да во периодот од 1997 до 1999 година настапува за ФК Бари. Во 1999 година потпишал за ФК Јувентус но си заминал оттаму по скандалот со наместени натпревари во 2006 година кога "Старата дама" административно била исфрлена во Серија Б. 

Така во 2006 година потпишал за ФК Барселона за 14 милиони евра каде што го освои супер купот на Шпанија. Во 2008 година тој се врати во Италија, во екипата на Милан со кој ја освои својата трета титула во Серија А, како и купот на Италија во 2011 година. После поминати четри сезони на Сан Сиро, Ѕамброта кариерата ја заврши во швајцарскиот Кјасо, во сезоната 2013/14 година. 

За репрезентацијата на Италија, има забележа 98 настапи и играше на три Свестски првенста во фудбал, три Европски првенства и еден куп на конфедерации во 2009 година. Тој беше дел од репрезентацијата на Италија, која играше во финалето на Европското првенство 2000 година во Белгија и Холандија, а на Евро 2004 година во Португалија, тој беше избран во најдобриот тим на првенството. Исто така тој беше незаменлив дел од одбранбената линија на Светското првенство во фудбал 2006 година во Германија, каде што Италија го освои златниот медал. 

Ѕамброта е награден со Орден на Витез за заслуги на Република Италија (Cavaliere O.M.R.I.) во 2000 година и тој беше Офицер на истиот редослед (Ufficiale O.M.R.I.) во 2006 година [3]. 

## Наводи

## Надворешни врски
* FC Barcelona profile 
* Gianluca Zambrotta's career timeline, photo gallery and detailed statistics
* Goal.com profile 

Категорија:Живи луѓе
Категорија:Луѓе од Комо
Категорија:Фудбалери на Светско првенство 2002
Категорија:Фудбалери на Светско првенство 2006
Категорија:Фудбалери на ФК Бари
Категорија:Фудбалери на ФК Барселона
Категорија:Фудбалери во Серија А
Категорија:Фудбалери на ФК Јувентус
Категорија:Фудбалери на Милан
Категорија:Италијански фудбалери
Категорија:Италијански фудбалски тренери
Алесандро Неста

**Алесандро Неста** (роден на ) — поранешен италијански фудбалер кој играл на позиција одбрана.

Неста својата професионална кариера ја започнал со Лацио, каде настапувал во периодот од 1993 до 2002 година за да премине во редовите на Милан. Со Милан и Лацио Неста освоил 17 трофеи од кои четири Калчо титули, две во Лигата на шампионите, Куп на куповите и клупско светско првенство. За репрезентацијата на  Италија одиграл 78 натпревари и освоил злато на Светското првенство во 2006 и сребро на Европското првенство 2000 година.

Неста бил 4 пати избран за најдобар дефанзивец во Серија А и четри пати член на Уефа тимот на годината. Во 2004 година, тој беше избран во Топ 100 најголеми живи фудбалери како дел од прославата на 100 годишнината на ФИФА.

Во 2012 година потпишал за канадскиот ФК Монтреал Импакт каде и што ја завршил својата професионална кариера.

## Наводи

## Надворешни врски

* 
* National Team Statistics at FIGC official site 
* FootballDatabase.com provides Nesta's profile and stats

Категорија:Фудбалери на ФК Лацио
Категорија:Фудбалери на Милан
Категорија:Фудбалери во МЛС
Категорија:Италијански фудбалери
Категорија:Фудбалери на Светско првенство 1998
Категорија:Фудбалери на Светско првенство 2002
Категорија:Фудбалери на Светско првенство 2006
Категорија:ФИФА 100
Категорија:Живи луѓе
Сектор за европска интеграција при Владата на РМ

**Сектор за европска интеграција при Владата на РМ** или скратено **СЕИ** е административна структура во рамките на Генералниот секретаријат на Владата на Република Македонија, задолжен за координација на евроинтеграцискиот процес.

Главна надлежност на Секторот за европска интеграција е да го организира, координира и синхронизира процесот на европска интеграција во рамките на органите на управата во Македонија. Покрај тоа, СЕИ ја остварува административната поддршка на координацијата на странската помош.

Според тековните планови, Секторот за европска интеграција треба да прерасне во Секретаријат за европски прашања на Владата на Македонија, како посебна служба на Владата со статус на правно лице. Подигнувањето на статусот на Секторот кореспондира со неговиот зголемен делокруг на работа, зголемениот капацитет и барањата на процесот на европска интеграција на земјата.

Секторот за европска интеграција ги врши работите што се однесуваат на:
* следењето и проучувањето на политиките и законодавството на Европската унија;
* координацијата и стручната поддршка на процесот на приближување на законодавството со законодавството на Европската унија,
* следењето и преземањето мерки за имплементацијата на Спогодбата за стабилизација и асоцијација меѓу Македонија и Европската унија,
* изградбата и зајакнувањето на институционалната инфраструктура неопходна за интеграција на Македонија во Европската унија,
* долгорочно планирање на ресурсите во поддршка на процесот за интеграција во ЕУ,
* поддршка и следење на процесот на оспособување на јавната администрација за интеграција во Европската унија,
* координацијата на мрежата на одделенија за европска интеграција во министерствата и другите органи на државната управа,
* програмирањето и планирањето на приоритетите на Македонија за користење на странската помош,
* регулирањето на односите со дарителите и спроведувањето на програмите за странска помош и во областа на координација на странската помош;
* поддршката на телата на Владата, чиј делокруг е во областа на интеграцијата на Македонија во Европската унија;
* управување на процесот на преведување на законодавството на Европската унија и на други материјали во врска со процесот на интеграција на Македонија во Европската унија,
* спроведување на стратегија за комуникација со јавноста за процесот на интеграција на Македонија во Европската унија;
* други работи кои произлегуваат од координацијата, поддршката и насочувањето на процесот на интеграција на Македонија во Европската унија.

Категорија:Приклучување на Македонија кон ЕУ
Категорија:Влади на Република Македонија
Коњско опавче

**Коњско опавче** или **пршлика** () — род на васкуларни растенија кои се размножуваат со спори наместо со семиња. Родот вклучува 15 видови. Тоа е единствениот рецентен род во класата *Equisetopsida*, која скорешни молекуларни анализи ја сместуваат во одделот на папрати (*Pteridophyta*). Познати се и други редови од *Equisetopsida* од фосилните пронајдоци кои биле важни членови на светската флора за време на карбонот.

## Видови
* *Equisetum arvense* - Полско коњско опавче 
* *Equisetum bogotense* - Андско коњско опавче 
* *Equisetum diffusum* - Хималајско коњско опавче 
* *Equisetum fluviatile* - Водно коњско опавче 
* *Equisetum palustre* - Маршово коњско опавче 
* *Equisetum pratense* - Сенково коњско опавче 
* *Equisetum sylvaticum* - Дрвенесто коњско опавче 
* *Equisetum telmateia* - Големо коњско опавче 
* *Equisetum giganteum* - Гигантско коњско опавче 
* *Equisetum myriochaetum* - Мексиканско гигантсо коњско опавче 
* *Equisetum hyemale* - Грубо коњско опавче 
* *Equisetum laevigatum* - Мазно коњско опавче 
* *Equisetum ramosissimum* - Разгрането коњско опавче 
* *Equisetum scirpoides* - Џуџесто коњско опавче 
* *Equisetum variegatum* - Вариегатум коњско опавче

## Галерија

14. Хигроскопски движења на хаптери на спори кај коњско опавче.ogg|Хигроскопски движења на хаптери на спори кај коњско опавче
44. Изработка на нативен микроскопски препарат - напречен пресек на стебло од коњско опавче (Equisetum arvense).ogg|напречен пресек на стебло од *Equisetum arvense* гледан на микроскоп


## Наводи

Категорија:Папрати
Категорија:Ботанички таксони опишани од Карл Линеј
Категорија:Живи фосили
Категорија:Лековити растенија
Кристијан Абијати

**Кристијан Абијати** (италијански: *Christian Abbiati*) — поранешен италијански голман кој поголемиот дел од својата кариера ја поминал во екипата на ФК Милан.

Тој е роден на  во Абијатеграсо, Италија. Својата фудбалска кариера ја започнал кога имал 13 години. Настапувал за ФК Трецано, ФК Асаго, ФК Корзико, а од 1994 за ФК Монца. Во 1998 година заминал за ФК Милан, каде на 17 јануари 1999 дебитирал во Серија А. Во Репрезентацијата на Италија дебитирал во 2003 година.

Во 2005 година бил даден на позајмица во ФК Џенова. По една година тој се вратил во клубот, каде по ова бил отстапен на ФК Јувентус, ФК Торино и ФК Атлетико Мадрид.  Од 2008 година повторно станал играч на Милан.

## Надворешни врски

*  

Категорија:Живи луѓе
Категорија:Фудбалери на ФК Јувентус
Категорија:Фудбалери на ФК Торино
Категорија:Фудбалери на ФК Монца
Категорија:Фудбалери на ФК Атлетико Мадрид
Категорија:Фудбалери на Милан
Категорија:Италијански фудбалери
Категорија:Фудбалери на Светско првенство 2002
Категорија:Фудбалери во Серија А
Категорија:Фудбалски голмани
Жељко Калач

мини|Жељко Калач

**Жељко Калач** () е австралиски фудбалер со хрватско потекло, кој настапува на позицијата голман.

Категорија:Фудбалери на Милан
Категорија:Фудбалски голмани
Категорија:Живи луѓе
Марек Јанкуловски

**Марек Јанкуловски** (р. ) — поранешен чешки фудбалер од македонско потекло.

Неговиот татко, Пандо Јанкуловски, емигрирал од Македонија во 70-те години во тогашна Чехословачка, а неговата мајка е чехиња. Во својата кариера Јанкуловски настапувал за Баник Острава (1994 – 2000), Наполи (2000 – 2002), Удинезе (2002 – 2005) и Милан, каде во 2011 година ја завршил кариерата.

За чешката репрезентација има 52 настапи и постигнато 8 голови, во периодот од 2000-2009 година.

## Титули
### Клупски
#### Милан
*** [[Серија А]]** : 1
: 2010–2011
*** [[УЕФА Лига на шампиони]]** : 1 
: 2006-2007
*** [[Суперкуп на УЕФА]]** : 1
: 2007
*** [[ФИФА Светско клупско првенство|Светско клупско првенство]]** : 1 
: 2007

### Поединечни
* Чешки фудбалер на годината : 1
: 2007

## Надворешни врски

* Марек Јанкуловски на transfermarkt 
* Марек Јанкуловски на soccerway 
* Марек Јанкуловски на espn
* Марек Јанкуловски на whoscored

Категорија:Живи луѓе
Категорија:Фудбалери на ФК Наполи
Категорија:Фудбалери на ФК Удинезе
Категорија:Фудбалери на Милан
Категорија:Чешки фудбалери
Категорија:Чеси со македонско потекло
Категорија:Луѓе од Острава
Џузепе Фавали

thumb|десно|250п|Џузепе Фавали
**Џузепе Фавали** (роден на ) — поранешен италијански фудбалер кој игра на позиција одбрана.

Категорија:Фудбалери на ФК Лацио
Категорија:Фудбалери на ФК Интер
Категорија:Фудбалери на Милан
Категорија:Италијански фудбалери
Категорија:Родени во 1972 година
Категорија:Живи луѓе
Баренцово Море

300px|right|thumb|Баренцово Море.
**Баренцово Море** (, ) — дел од Северноледениот Океан, северно од Норвешка и Русија. Тоа е доста длабоко море, просечно 230м, кое се граничи со Норвешка на запад, островот Свалбард (Норвешка) на северозапад, и островите Земја на Франц Јосиф и Нова Земја (Русија) на североисток и исток. Во средниот век се нарекувало „Мурманско Море“ според крајбрежниот град Мурманск, а денешното име го носи според холандскиот морепловец Вилем Баренц. Има површина од 1.405.000&nbsp;км2.

Јужните делови на Баренцовото Море до брегот со Русија и Норвешка остануваат одмрзнати преку целата година поради топлите струи од северниот Атлантик.

Морето е богато со рибен фонд и разни видови на птици, и е значаен економски чинител во северните региони на Русија и Норвешка.

## Надворешни врски
 
* euroarctic.com  News service from the Barents region provided by Norwegian Broadcasting Corp (NRK), Swedish Radio (SR) and STBC Murman.
* WWF Barents Sea Ecoregion Learn more about conservation in the Barents Sea.
* Environment, climate change, and history of exploration (Barents' wintering).
* Oil and gas in the Barents Sea - A perspective from Norway

Категорија:Мориња во Европа

Категорија:Мориња во Северноледениот Океан
Категорија:Мориња во Русија
Даниеле Бонера

**Даниеле Бонера** (роден на ) — италијански фудбалер кој игра на позиција одбрана и во моментот игра во екипата на ФК Вилареал.

Категорија:Живи луѓе
Категорија:Фудбалери на ФК Бреша
Категорија:Фудбалери на ФК Парма
Категорија:Фудбалери на Милан
Категорија:Италијански фудбалери
Матијас Кардасио

мини|лево|исправено|250px|Матијас Кардасио

**Матиас Кардасио** (роден на ) — уругвајски фудбалер кој игра на позиција среден ред и во моментот игра во екипата на ФК Олимпијакос.

Категорија:Живи луѓе
Категорија:Фудбалери на Милан
Категорија:Уругвајски фудбалери
Марко Бориело

**Марко Бориело** — (роден на ) — италијански фудбалер, напаѓач на СПАЛ.

Во текот на неговата кариера, Бориело играл за неколку италијански клубови, вклулувајќи ги Милан, Самдорија, Тревизо, Реџина Калчо, Емполи, Триестина, Јувентус, Рома, Карпи, Аталанта како и за премиерлигашот Вест Хем Јунајтед.

На репрезентативно ниво, тој бил дел од италијанската репрезентација на Евро 2008 година.

## Титули
#### Јувентус
***[[Серија А]]** (1) : 2011-2012

Категорија:Живи луѓе
Категорија:Фудбалери на Милан
Категорија:Фудбалери на ФК Емполи
Категорија:Фудбалери на ФК Реџина
Категорија:Фудбалери на ФК Сампдорија
Категорија:Фудбалери на ФК Џенова
Категорија:Фудбалери на ФК Рома
Категорија:Фудбалери на ФК Јувентус
Категорија:Фудбалери на ФК Вест Хем Јунајтед
Категорија:Фудбалери на ФК Карпи
Категорија:Фудбалери на ФК Аталанта
Категорија:Фудбалери на Каљари Калчо
Категорија:Фудбалери на ФК СПАЛ
Категорија:Италијански фудбалери
Категорија:Родени во 1982 година
Роналдињо

**Роналдо де Азис Мореира** (англиски: Ronaldo de Assis Moreira) (роден (роден на ), познат како **Роналдињо** — бразилски фудбалер кој последниот негов ангажман беше во тимот на бразилскот Флуминезе. Од септември 2016 година тој е официјално амбасадор на неговиот поранешен клуб Барселона.

Роналдињо на португалски значи "*мал роналдо*". Ова име Гаучо го избрал само за да се разликува од "стариот" Роналдо Де Лима.

## Барселона
Дојде во тимот на Барселона во 2003-тата година од екипата на Париз Сент Жермен кога имаше само 
23 години. Тогашен тренер на Барселона беше Франк Рајкард кој направи одличен избор со доведувањето на Бразилецот во своите редови.
Заедно Самуел Ето, беа одличен тандем кој во 2005-тата година постигна 32 гола и ја освоија Лигата на Шампионите.

## Милан
Во Милан се досели на 16 јуни 2008 каде што потпиша договор до 2012 година. Бидејќи бројот 10 беше на дресот на  Кларенс Сидорф, Роналдињо го избра бројот 80 бидејќи 1980 е година на неговото раѓање. По првиот натпревар во дресот на Милан, иако не постигна гол, сите беа сведоци дека влегува во одлична форма и дека не заборавил да игра фудбал. Тоа и го покажа на следните натпревари а особено се истакна во натпреварот со Интер кога постигна фантастичен гол со глава и им донесе победа на "Росоњерите" од 1:0 на 28 септември 2008.
## Наводи

Категорија:Фудбалери на ФК Париз Сен Жермен
Категорија:Фудбалери на Милан
Категорија:Фудбалери на ФК Барселона
Категорија:Бразилски фудбалери
Категорија:Живи луѓе
Категорија:ФИФА 100
Категорија:Фудбалери од Примера Дивисион (Мексико)
Содома и Гомора (филм од 1962)

**„Содома и Гомора“** (англиски: *Sodom & Gomorrah*), познат во САД како **„Последните денови на Содома и Гомора“**, е филм на режисерот Роберт Олдрич (Robert Aldrich) од 1962 година, делумно заснован на библиската приказна за Содома и Гомора. Филмот е француско-италијанска-американска копродукција направена од Pathé, SGC и Titanus. Филмот е продуциран од Маурицио Лоди-Фе, Џофредо Ломбардо и Џозеф Е. Левин. Сценариото е напишано од Џорџо Проспери (Giorgio Prosperi) и Хуго Батлер (Hugo Butler), кинематографи се Алфио Контини, Силвано Иполити, Цирил Џ. Ноулс и Марио Монтоури, додека музиката е дело на Миклош Рожа. Филмот трае 155 минути. Главните улоги ги играат: Стјуарт Гренџер (Stewart Granger), Пјер Анжели (Pier Angeli), Стенли Бејкер (Stanley Baker), Росана Подеста (Rossana Podestà), Рик Батаља (Rik Battaglia), Џакомо Роси-Стјуарт (Giacomo Rossi-Stuart) и Анук Еме (Anouk Aimée).

## Содржина

Градовите-близнаци Содома и Гомора брзо се развиваат поради богатството на сол, кое го копа армија робови. Декадентните граѓани, кои се збогатиле со трговијата на солта, живеат во луксуз и користат робови за насилни игри и забава. Еврејскиот водач Лот (го игра Гренџер) го води својот народ во долината во близина на Содома и Гомора со кои владее немилосрдната кралица Бера (ја игра Еме). Кога Лот ќе нареди да се урне браната со цел Еламитите да не ги уништат двата града, кралицата во знак на благодарност му дозволува на народот на Лот да се насели во Содома...

## Наводи

Категорија:Филмови на Роберт Олдрич
Категорија:Филмови од 1962 година
Категорија:Библиски филмови
Категорија:Филмови со Анук Еме
Категорија:Филмови од 1963 година
Категорија:Американски филмови
Категорија:Француски филмови
Категорија:Италијански филмови
Категорија:Филмови со Стенли Бејкер
Категорија:Филмови со Пјер Анжели
Категорија:Филмови со Росана Подеста
Категорија:Филмови со Рик Батаља
Категорија:Филмови со Анук Еме
Категорија:Филмови со Џакомо Роси-Стјуарт
Категорија:Филмови со Стјуарт Гренџер
Луопан

[thumb|right|200px|Луопан - компас што се користи за [фенг шуи]]

**Луопан** е кинески магнетен компас, познат и како *[[фенг шуи]] компас*. Го користат фенг шуи консултантите за да го одредат правецот за градба на домот или друг објект. Се користи за потребите на фенг шуи откако е откриен компасот.

## Изглед и функција
Како и конвенционалниот компас, луопан ги дава правците во просторот, но се разликува во неколку важни нешта. Најочигледната разлика е што содржи концентрични кругови кои ги содржат формулите за фенг шуи. Тоа се еден метален прстен познат како „небесен бројчаник“ кој е поставен врз дрвена основа позната како „земјена плоча“. Небесниот бројчаник ротира слободно врз земјената плоча.

Црвената линија која прави крст од 90 степени врз небесниот бројчаник и земјената плоча се нарекува „Црвена линија на небесниот центар“. Оваа линија се користи за да се изнајде правецот и да се забележи позицијата на прстените. Сите овие елементи заедно (земјената плоча, небесниот бројчаник и црвениот небесен крст) се дел од геометрискиот дијаграм кој се користи уште од времето на „Завојуваните држави“.

Конвенционалниот компас ги покажува четирите основни правци и нивните меѓу-правци, додека луопан покажува 24 правци. Во превод – ги покажува секои 15 степени од кругот, или тоа значи дека секој степен на луопан покажува приближно еден ден.

Иглата на луопан не е свртена да го покажува север, туку е наместена така што го дава југ. Ова е затоа што кинескиот збор за „компас“ во превод значи „игла свртена кон југ“.

## Видови на луопан
Постојат три типа на луопан од времето на династијата Минг. Сите тие имаат прстен со формули и покажуваат 24 правци.
* Сан Хе – овој вид на луопан се користел во времето на династијата Танг. Содржи три основни прстени со 24 правци, а секој прстен е наместен според друг метод и формула. (Методите на фенг шуи кои се познати како „Трите хармонии“ се методи на Сан Хе).
* Сан Јуан, исто така е познат и како „И Пан“, заради присуството на тријаграмите од „И Чинг“. Содржи многу формули, но и прстен за 64-те тријаграми. Техниките познати како „Летечки ѕвезди“ се дел од методите на Сан Јуан.
* Зонг Хе е комбинација на претходните два вида луопан.

Секој фенг шуи мајстор може да создава луопан според методите кои ги користи. Постојат и други видови на луопан кои ги содржат на пример броевите гуа, правците за осумте куќи, како и некои англиски еквиваленти.

## Наводи

## Надворешни врски
* Luopan - Malaysia I Ching Net 

Категорија:Кинеска култура
Категорија:Насоченост
Категорија:Кинески пронајдоци
Windows 7

**Windows 7** е четвртата последната верзија на оперативниот систем Microsoft Windows, најпопуларен производ на американската корпорација Microsoft и член на семејството Windows NT оперативни системи. Windows 7 е пуштен до произведувачите на хардвер и софтвер во САД и Канада на 22 јули 2009, со што беше објавен и конечниот датум (22 октомври 2009) за официјално пуштање во продажба на новиот оперативен систем. Исто така истиот датум се планира и за пуштање во продажба и на неговиот "колега" Windows Server 2008 R2 кој е наменет за опслужувачи.
Објавен е и конечниот датум (1 јули 2011) за пуштање во продажба и на последната верзија од Windows заснована од овој оперативен систем, право Windows Embedded POSReady 7. За разлика од својот претходник Windows Vista која внесе голем број на новости, Windows 7 има намера повеќе да се фокусира на компатибилноста, односно да биде компатибилен со што е можно повеќе хардвер и програми. Ново за овој оперативен систем е multi-touch технологијата, а исто така редизајнирана е и старт лентата. Windows 7 беше и останува оперативен систем за лични сметачи, лап-топи, таблет лични сметачи и медија центар компјутери, а беше заменет со Windows 8 во јануари 2013.

## Особености

Windows 7 вклучува голем број на нови функции како што се технологијата за допир и препознавање на ракопис, поддршка за препознавање на виртуелни тврди дискови, подобрени перформанси на повеќе јадрените обработувачи. Нова верзија на Media Center, нов калкулатор со нови и подобрени функции.
Многу нови нешта се додадени во контролниот панел. Windows Security Center е преименуван во Windows Action Center.
Старт лентата има претрпено најголеми визуелни измени.
thumb|710px|center|Новата старт лента.
Исто така има нови верзии на Windows Media Player и тоа со верзија 12 и Interent Explorer со верзија 8. Исто така за разлика од Vista корисниците ќе можат да оневозможат голем број на функции од Windows-от, најзначајно е тоа што корисниците сега ќе можат да го оневозможат Interenet Explorer односно да го нема во нивниот систем. 
Windows 7 вклучува и 13 нови шеми на звуци и тоа: Afternoon, Calligraphy, Characters, Cityscape, Delta, Festival, Garden, Heritage, Landscape, Quirky, Raga, Savanna, и Sonata. 
Нова верзија на Windows Virtual PC е достапна и е достапен Windows XP модот, односно корисниците да можат да користат и Windows XP на истиот компјутер додека е вклучен самиот Windows 7.

## Хардверски побарувања

## Надворешни врски
* Engineering Windows 7 (E7) MSDN Blog

Категорија:Информатика
Категорија:Оперативни системи
Лука Антонини

**Лука Антонини** (роден на ) — поранешен италијански фудбалер кој играл како одбранбен играч. Најпознат е по петте сезони во ФК Милан, за кој настапувал од 2008 до 2013 година. За тоа време, тој настапил на 111 настапи за клубот во сите натпреварувања, постигнал еден гол и ја освоил титулата во Серија А 2010-11 како почетен лев бек на тимот.

Категорија:Живи луѓе
Категорија:Фудбалери на ФК Анкона
Категорија:Фудбалери на ФК Сампдорија
Категорија:Фудбалери на ФК Модена
Категорија:Фудбалери на ФК Пескара
Категорија:Фудбалери на ФК Сиена
Категорија:Фудбалери на ФК Емполи
Категорија:Фудбалери на Милан
Категорија:Фудбалери на ФК Џенова
Категорија:Фудбалери на ФК Асколи
Категорија:Фудбалери на ФК Ливорно
Категорија:Италијански фудбалери
Windows Cloud

**Виндоус Клоуј** (англ. *Windows Cloud*) е фамилија на Мајкрософт Виндоус оперативни системи, најпопуларен производ на корпорацијата Мајкрософт.

## Надворешни врски



Категорија:Информатика
Категорија:Оперативни системи
Сан Сиро

**Стадионот Сан Сиро** или **Џузепе Меаца** е фудбалска арена која се наоѓа во Милано, Италија. На овој стадион настапуваат Милан и Интер Милано Овој стадион е втор по големина по стадионот Камп Ноу во Барселона. Стадионот бил изграден во 1934 година за Светското првенство во фудбал што се одржало во Италија.

## Историја
Изградбата на стадионот започнала во 1925 година во областа покрај Милано со име Сан Сиро,а новиот стадион првично бил наречен Nuovo стадионот Calcistico Сан Сиро (нов фудбалски стадионот Сан Сиро). Идејата за изградба на стадионот во истата област како и за коњските тркачки натпревари припаѓа на човек кој тогаш беше претседател на AC Милано, Пјеро Пирели. Архитектите се дизајнери за приватни стадиони само за фудбал, кои функционираат без атлетска стаза што се одликува за италијанските стадиони изградени со јавните пари. Од 1947 година Интер и Милан станаа заеднички станари, кои го делат теренот на Сан Сиро.

300x300пкс

Категорија:ФК Милан
Категорија:Фудбалски стадиони во Италија
Категорија:Стадиони во Европа
Пиринеи

**Пиринеи** (, ; ; ) — планински венец во југозападна Европа кој образува природна граница помеѓу Шпанија и Франција и помеѓу Пиринејскиот Полуостров и остатокот од европскиот континент. 

Венецот се протега во должина од околу 430&nbsp;км од Бискајскиот Залив во Атлантикот до Средоземното Море, во правец запад-исток. Највисок врв е Ането со 3.404&nbsp;м, а вкупно има 48 врвови над 3.000&nbsp;м. 

Андора се наоѓа во планинскиот масив, помеѓу Франција и Шпанија.

## Поврзано
* Пиринејски Полуостров
* Иберија


Категорија:Географија на Андора
Категорија:Планински венци во Шпанија
Категорија:Планински венци во Франција
Жени на Александар Македонски

Во статијата се наведени жени и љубовници на Александар Македонски за кои постојат записи од страна на античките автори.

* Барсина
* Каликсена (лат. Callixeina), 
* Кампаспа (лат. Campaspe, Pancaspen, Pacate) 
* Роксана 
* Статира
* Парисатида

## Наводи


## Надворешни врски
* All about Alexander the Great
Кралство Кастиља

**Кралството Кастиља** (шпан. *Reino de Castilla*) било едно од средновековните кралства на Пиринејскиот Полуостров. Се создало во текот на IX  век, најпрво како вазалски посед под Кралството Леон. Името доаѓа поради големиот број замоци (шпан. castile) што биле градени во тој регион. Подоцна Кралството Кастиља заедно со соседните кралства учествувало во создавањето на Шпанија.

До 1230 г. имало постојано соперништво помеѓу Кастиља и Леон, особено што поради браковите помеѓу монарсите на двете кралства честопати предизвикувале и борби за превласт помеѓу наследниците. Во 1230 г. Фердинанд III го наследил кралството Леон од татко му Алфонсо IX, а Кастиља од мајка му Беренгуела од Кастиља уште во 1217. Со тоа, преку личен сојуз тој ги обединил двете кралства, а освоил и други соседни територии и ја зацрврстил државата под името Кастиљска круна.

Во 1469 кралицата Изабела I склучила брак со арагонскиот крал Фердинанд II и со тоа започнало обединувањето на тие две кралства во заедничка држава која го добила името „Хиспанија“ според античкото римско име за Пиринејскиот Полуостров.

## Поврзано
* Кралство Навара
* Кралство Арагон
* Изабела I Кастиљска
* Фердинанд II од Арагон
* Шпанија

## Наводи

## Надворешни врски
* Кралство Кастиља (1157-1212) 


Кастиља
Кастиља
Категорија:Поранешни држави на Пиринејскиот Полуостров
Категорија:Поранешни кралства
Ховсгол

**Ховсгол** () е најсеверната монголска покраина. Името на покраината потекнува од името на езерото Ховсгол.

## Население

## Административна поделба
thumb|right|200px|Области во Ховсгол.

## Наводи

Категорија:Покраини во Монголија
Маскарпоне

thumb|right|250px|Крем од маскарпоне
**Маскарпоне** (итал. *mascarpone*) е вид на италијанско сирење. Благо и кремасто, маскарпоне се прави од шлаг. Карактеристично е за некои зони во Ломбардија (особено за градовите Лоди и Абјатеграсо), југозападно од Милано.

## Потекло
Името на ова сирење потекнува од терминот *mascherpa* т.е. *mascarpia* кое на ломбардски дијалект се употребува за да се означи крем од млеко, но неговата подготовка се раширила низ цела Италија. Времето на неговото појавување историски сѐ уште не е точно утврдено.

## Основни одлики
Ова сирење има изглед на крем со бело - жолтеникава боја, има многу сладок вкус и е мошне калорично.

## Употреба
Маскарпоне најмногу се употребува како додаток во десертите (на пр. во тирамису) и како фил за торти.

Маскарпоне доста брзо се расипува и поради тоа во минатото претежно се правел во зима. Со оглед на тоа дека брзо ги презема околните мириси, ова сирење треба да се чува во затворен сад.

Маскарпоне може да се купи во добро снабдените продавници но може и лесно да се приготви. За тоа е потребно 1 литар шлаг кој се загрева на 90&nbsp;°C, се додаваат 5 милилитри лимонова киселина или пропорционално лимонов сок и 10 минути полека се меша дури шлагот не се стврдне. Накрајот, таа маса треба да се завие во крпа и се остава да отстои.

Познатата торта „сан гауденцио“ се припрема од наизменични слоеви од посебен благ-кремаст вид на  сирење горгонѕола и маскарпоне сирење.

## Надворешни врски
* Маскарпоне во Лоди 
* Информации во врска со маскарпоне
* Маскарпоне сирење 
* Упатства за домашна подготовка на маскарпоне  

Категорија:Видови сирења
Категорија:Млечни производи
Категорија:Италијанска кујна
Категорија:Кулинарство
Категорија:Италијански зборови
Категорија:Зборови што ги нема во ТРМЈ
Категорија:Кравји сирења
Нане

**Нане** или **мента** () — род со околу 25 видови (и стотици разновидности) на цветни растенија во семејството ''Lamiaceae''. Видовите од родот *Mentha* имаат субкосмополитско распространување низ Европа, Африка и Азија, Австралија и Северна Америка. Постојат и одреден број на хибридни видови.

Различните видови на нане се ароматични, речиси секогаш повеќегодишни, ретко едногодишни тревести растенија. Тие имаат разгранети подземни ризоми и исправени, разгранети стебла. Листовите се наспрамни, од прости издолжени до ланцетни, најчесто перести, со насечени рабови. Бојата на листовите се движи од темнозелена и сивозелена до розова, сина и понекогаш бледожолта. Цветовите се групирани во гроздови (*verticil*-и) на една исправена боцка, по боја се бели до розови. Венчето е двоусно со четири субеквални венечни ливчиња, при што горните се обично поголеми. Плодот е мала и сува капсула која содржи едно до четири семиња.

Без разлика што видовите кои го сочинуваат родот *Mentha* се нашироко распространети и можат да се најдат во многу станишта, сепак, повеќето растат во влажни средини и на влажни почви. Нането расте до 10–120&nbsp;cm во височина. Како резултат на тенденцијата на брзо распространување, нането се смета за инвазивен вид.

## Видови

Во следната листа се претставени нехибридните видови на нане. Тука се напишани научното и народното име. Синонимите, заедно со култивираните растенија и вариетети, се испишани под видот.

## Хибридни видови

Во следната листа се претставени хибридните видови на нане.

## Наводи


Категорија:Усноцветни
Категорија:Турцизми
Категорија:Ботанички таксони опишани од Карл Линеј
Категорија:Лековити растенија
Категорија:Билки
Изабела I

**Изабела I од Кастиља** (шпански:*Isabel I de Castilla*) (родена на 22 април 1451 во Мадригал де лас Алтас Торес - починала на 26 ноември 1504 во Медина дел Кампо) била кралица на Кастиља и Леон. Таа и нејзиниот сопруг Фердинанд II Арагонски се познати како католички кралеви, бидејќи ја предводеле Реконквистата против Маврите и ги поставиле темелите за обединувањето на Шпанија.

Таа била ќерка на Хуан II Кастиљски и неговата втора жена, Изабела Португалска, а била сестра и на претходниот прстолонаследник Енрике IV.

Изабела I ја финансирала пловидбата на Колумбо до Индија, во која овој стигнал до Америка.

Категорија:Родени во 1451 година
Категорија:Починати во 1504 година
Категорија:Луѓе од Авила
Категорија:Луѓе од 15 век во Шпанија
Категорија:Луѓе од 16 век во Шпанија
Категорија:Христијани од 16 век
Категорија:Арагонски кралици
Категорија:Погребени во гранадската катедрала
Категорија:Владетели на Кастиља
Категорија:Историја на католицизмот во Шпанија
Категорија:Династија Трастамара
Категорија:Принцови од Астурија
Категорија:Владеачки кралици
Категорија:Римокатолички монарси
Категорија:Кралство Неапол
Категорија:Кралство Сицилија
Категорија:Службеници на Господ
Категорија:Жени од средниот век
Категорија:Жени од средновековна Шпанија
Категорија:Европски монарси од 16 век
Категорија:Шпанска инквизиција
Карло Анчелоти

**Карло Анчелоти** (италијански *Carlo Ancelotti*) — италијански фудбалски тренер и поранешен играч. Во моментов е селектор на фудбалската репрезентација на Бразил.

Роден е на (роден на ) година во Реџиоло, Италија. Како фудбалер настапувал за Парма, Рома и Милан а како тренер за Парма, Јувентус, Милан, Челси, ПСЖ, Реал Мадрид и Баерн Минхен. Со Милан како фудбалер има освоено два купа во Лигата на шампионите во 1989 и 1990, а како тренер на Милан во 2003 и 2007 година. Исто така со Милан има освоено и прво место во Серија А во 2004 година. Како тренер на Челси ја освои Премиер лигата во сезоната, ФА Купот и Комјунити Шилд во сезоната 2009/2010. Во 2011 година тој го напушти кормилото на Челси и тренерската кариера ја продолжи во францускиот ПСЖ. Во сезоната 2012/2013 тој ја освои француската Лига 1. Во 2013 година тој потпишува договор со Реал Мадрид, каде што ќе го предводи кралскиот тим во наредните две сезони. Во неговата прва сезона 2013/2014 тој ја освои Лигата на шампионите и шпанскиот куп, додека во втората сеозна 2014/2015, го освои клупското светско првенство и Уефа Супер Купот. На 25 мај 2015 година, претседателот на Реал Мадрид, Флорентино Перес објави дека одборот на клубот донесе "многу тешка одлука" со која го ослободуваат Анчелоти од неговите должности со непосреден ефект. Перес изјави дека Анчелоти ги освои срцата и на одборот и навивачите, и секогаш ќе има место во историјата на клубот, бидејќи тој беше тренер кој ги доведе до десеттата европска титула Decima. "Сепак во овој клуб барањата се огромни и ќе ни треба нов импулс со цел да се освојува трофеи и да се биде повторно најдобар", додаде тој.

По напуштањето на Мадрид, Карло Анчелоти имал разговори за враќање во Милан, кој тој ги отфрлил, велејќи: "Тешко беше да се каже не на толку сакан клуб за мене, но ми треба малку одмор. Јас им посакувамсе најдобро." Тој изјави дека сака да  биде една година надвор од фудбалот, дека му е потребен одмор и дека се спрема за операција за ’рбетниот стеноза.  Тој подоцна се пресели во Ванкувер, Британска Колумбија, Канада. Во 2016 година, тој бил именуван за тренер на Баерн Минхен, каде се задржал до 2017 година кога бил отпуштен.

## Наводи

## Надворешни врски

*Italian Football Federation profile 

Категорија:Фудбалери на ФК Парма
Категорија:Фудбалери на ФК Рома
Категорија:Фудбалери на Милан
Категорија:Тренери на ФК Реџина
Категорија:Тренери на ФК Парма
Категорија:Тренери на ФК Јувентус
Категорија:Тренери на ФК Милан
Категорија:Тренери на ФК Челси
Категорија:Тренери на ФК Париз Сен Жермен
Категорија:Тренери на ФК Реал Мадрид
Категорија:Тренери на ФК Бајерн Минхен
Категорија:Тренери на ФК Наполи
Категорија:Тренери на ФК Евертон
Категорија:Италијански фудбалери
Категорија:Живи луѓе
Тирамису

thumb|right|250px|Тирамису
thumb|right|250px|Парче Тирамису

**Тирамису** (итал. *tiramisù* / Венетски: *tiramesù*, IPA: **[tirame'su]**) е италијански  десерт којшто се приготвува со пишкоти, натопени со кафе еспресо, сирење маскарпоне (меко, слатко и кремасто, вид на слатка павлака), јајца, шеќер, вино марсала или рум и какао.

## Потекло и подготовка
Различни извори наведуваат дека овој десерт настанал во градот  Тревизо, во ресторанот *"Le Beccherie"*, од рацете на слаткарот Роберто Лингваното, наречен Лоли. Согласно други верзии, десертот тирамису настанал во Сиена (град во Тоскана), во чест на војводата Козимо III во прилика не една негова посета на градот.

Тирамису е еден од најпопуларните десерти; се сервира секаде, не само во италијанските ресторани и пицерии. Рецептата му е адаптирана за торти, пудинзи, сладоледи и други варијанти на десерти. Наместо  кафе може да се употребат други состојки како сок од јагоди, малини или  лимон, како и чоколадо.

thumb|250px|Како да се подготви Тирамису
## Занимливости
Во оригиналната рецепта не е наведена употреба на алкохолот, со оглед на тоа дека на почетокот овој десерт бил наменет за сите, од деца до возрасни и стари.

## Надворешни врски
* Рецепти од мојата кујна - Тирамису торта 
* Италијанска рецепта за подготовка на Тирамису  
* Листа од рецепти за подготовка на рзлични водови Тирамису 
* Илустрирана рецепта за подготовка на Тирамису  
* Видео-рецепта за подготовка на Тирамису 
* Рецепта со фотографии - како да се подготви Тирамису 
* Мошне едноставна рецепта за подготовка на Тирамису  

Категорија:Кулинарство
Категорија:Видови десерти
Категорија:Италијанска кујна
Категорија:Италијански зборови
Намбарин Енхбајар

**Намбарин Ехбајар** (роден на 1 јуни 1958 во Улан Батор) е сегашниот претседател на Монголија. Неговиот мандат започнал на 24 јуни 2005 по победата на изборите во мај 2005 година.

Енхбајар е поранешен претседател на поранешната комунистичка партија- Монголска народна револуционерна партија. Енхбајар беше премиерот на Монголија од 2000 до 2004 година и претседател на Парламентот од 2004 до 2005 година.

Категорија:Претседатели на Монголија
Категорија:Политика на Монголија
Категорија:Живи луѓе
Категорија:Родени во 1958 година
Категорија:Носители на Пушкиновиот медал
Обична жалфија

**Обична жалфија** (*Salvia officinalis*) — мало повеќегодишно грмушесто растение со задрвенето стебло, сивкасти листови и сини до розови цветови. Потекнува од Средоземниот регион.

Жалфијата се култивира како зачинска и медицинска билка. Ова растение е познато и од делови на Европа, особено на Балканскиот Полуостров, каде служи за добивање на етерични масла.

Латинскиот назив на целиот род *Salvia* потекнува од латинскиот збор „salvare“, што значи „спасување, лечење“, бидејќи Римјаните уште пред 2000 години ја ценеле и ја користеле за лечење.

## Медицинска употреба

Од жалфијата се користи исклучиво листот. Најлековит лист се добива кога жалфијата почнува да цвета, а тоа е најчесто во мај. Листот се бере, се суши и се чува внимателно. Главната лековита состојкка на листот од жалфија е испарливото миризливо етерично масло, што е содржано од 1,5 до 2,5%. Лековитоста на листот потекнува од танинот. И горките материи во жалфијата делуваат лековито.

Жалфијата е дел од големиот број лекови кои се употребуваат за плакнење на устата и грлото, бидејќи содржи корисни и безопасни средства кои ја зајакнуваат слузокожата (танинот) и делуваат антисептично (етеричното масло).

Пред откривањето на антибиотиците, жалфијата со векови била користена во форма на чај против потење кај болните од туберкулоза, бидејќи го намалува лачењето на потните жлезди. Чајот и другите лекови направени од жалфија се користат и за јакнење на организмот.

## Надворешни врски

* ''Salviae officinalis folium''

Категорија:Усноцветни
Категорија:Таксони опишани од Карл Линеј
Категорија:Жалфија
Категорија:Растенија опишани во 1753 година
Категорија:Лековити растенија
Категорија:Флора на Македонија
Категорија:Флора на Малта
Ховсголско Езеро

**Холвсголско Езеро** (, *Khövsgöl nuur*, класично писмо:17px *Köbsügül naɣur*), се користи и *Khövsgöl dalai* (, *Ховсголски океан*) или *Dalai Eej* (, *мајката океан*) е второто по голрмина езеро во Монголија.

## Географија
Езерото е сместено во северозападна Монголија во близина на границата со Русија, во подножјето на Сајанските Планиви. Се наоѓа на 1.645 м надморска висина, долго е 136&nbsp;км и 262 m длабоко.  Содржи скоро 70% од монголската питка вода и 0,4% во светски рамки.

## Потекло на името

Името *Ховсгол* потекнува од туркиските зборови за „синоводно езеро“.. *Нур* е монголски збор за "езеро".

## Поврзано
* Ховсгол
* Увско Езеро

## Наводи


## Галерија


Image:Hovsgol.jpg|Ховсголското Езеро
Image:HovsgolDalai.jpg|Планините на западниот брег
Image:BlueHovsgol.jpg|Поглед на источниот брег


## Надворешни врски

* Trek Earth Photo
* Blog entry  with pictures
* Another blog  with pictures
* Photo album
* New York Times article about kayaking on Khövsgöl
* HovsgolEcology.org 
* Limnological Catalog of Mongolian Lakes

Категорија:Раседни езера
Категорија:Езера во Монголија
Премиер на Монголија

**Премиерот на Монголија** е највисоката функција во политичко-општествениот живот на Монголија. Тој е главен на монголската влада и монголскиот кабинет на министри. Премиоерот е назначен од Парламентот, и може да се замени со гласање на недоверба. 

## Премиери на Монголија

## Водачи на Монголската Народна Револуционерна Партија, 1932-1990

* Пелџидин Генден: 2 јули 1932 - 2 март 1936
* Хорлогин Чојбалсан: 2 март 1936 - 26 јануари 1952
* Јуџагин Цеденбал: 26 јануари 1952 - 24 август 1984
* Џамбин Батмонх: 24 август 1984 - 21 март 1990


Категорија:Политика на Монголија
Харско Езеро

**Харското Езеро** (, во превод *Црно Езеро*) е монголско езеро сместено во западниот дел на земјата во котлината на големите езета.  Езерото е дел од групата на езера кои некогаш биле дел од големото предисториско езеро кое исчезнало пред 5.000 години и регионот станал полупустина.

## Надворешни врски
* Limnological Catalog of Mongolian Lakes

Категорија:Езера во Монголија
Тао

мини|десно|Кинескиот идеограм за „Тао“.
**Тао** или **дао** () — метафизички концепт кој се среќава во таоизмот, конфуцијанството, и воопшто во древната кинеска филозфија.
Иако самиот термин се преведува како „пат“, „начин“, „учење“ или „принцип“, сепак најчесто се користи за да ја означи основата или вистинската природа на светот.

Во таоизмот, е претходник на универзумот. Во Тао Те Чинг „именуваното“ или „десетте илјади нешта“ се манифестација на Тао, кои можат да функционираат само во рамките на Тао. Од друга страна, Тао секогаш е „неименуваното“, затоа што не е можно да се опише со зборови. Се вели дека е без форма, без лик, истовремено совршено мирен и во постојано движење, најголем од најголемото нешто и најмал од најмалото. Зборовите кои ги опишуваат обликот, движењето, големината или било кој друг квалитет, секогаш вршат определба, во која не може да се најде Тао.

Иако Тао не може да се опише, таоизмот вели дека може да се спознае, а неговите принципи можат да се следат. Значаен дел од таоистичките ракописи се насочени кон богатството од следењето на Тао, и кон крајно бескорисните обиди да се сфати или да се контролира Тао. Ова најчесто се прикажува преку јин и јанг, каде секоја акција создава контра-акција како природно движење, односно манифестација на Тао.

Тао често се споредува со водата: чист, јасен, безбоен, незабележлив, сепак сите суштества зависат од него.

## Одликите на Тао

Основниот извор на информации за Тао е Тао Те Чинг. Книгата не дефинира што е тоа Тао.

Во основа Тао не може да се дефинира и нема ограничувања.
Нешто таинствено се оформило,
настанало пред Небото и Земјата.
Во тишината и празнината,
независно и непроменливо.
Насекаде присутно и во постојано движење.
Може да се смета за мајка на сè што постои.
Не му го знам името, го викам „Тао“. („Тао Те Чинг“, дел 25) 

Сепак, постојат одредени одлики на Тао кои често се забележуваат и се користат за да се опише неговата функција.

[thumb|120px|[Јин и јанг.]]

Категорија:Таоизам
Категорија:Концепти во епистемологијата
Категорија:Метафизички поими
Голем државен хурал

thumb|200px|Големиот Државен Хурал
**Големиот Државен Хурал** (монголски:Улсын Их Хурал) е парламентот на Монголија . Тој го претставува законодавното тело во Монголија и волјата на народот.

Хуралот е место каде работаат сите 76 монголски пратеници. Пратениците се избираат преку парламентарни избори и тие се успешни ако има излезеност од над 50% од гласачкото тело. Сите монголсци над 18 години имаат право на глас ако живеат во Монголија. Пратениците можат да се изберат само ако имаат над 25 години.
## Наводи

Категорија:Политика на Монголија
Луизијана (Нова Франција)

thumb|400px|

**Луизијана** била административна област во Нова Франција во XVII и XVIII век. Областа била именувана во чест на кралот Луј XIV од францускиот истражувач Рене-Робер Кавелие де ла Сал, и се протегала од устието на Мисисипи на југ, до изворот на реката и до Големите Езера на север, и од Апалачките Планини на исток до Карпестите Планини на запад. Практично, територијата Луизијана го опфаќала целото сливно подрачје на реката Мисисипи.

Оваа огромна територија во 1803 година Наполеон ја продал на САД за 23.213.568 американски долари.

Денес на територијата на Луизијана се наоѓаат, во целост или делумно, 15 сојузни држави на САД и две провинции од Канада.

Категорија:Историја на САД
Категорија:Држави и територии распаднати во 1803 година
Омногови (покраина)

**Омногови** (монголски:*Өмнөговь*) или **Јужен Гоби** е покраина во Монголија, сместена на југ од земјата во пустината Гоби. Омногови е најголемата покраина во Монголија и главен град е Даланзадгад.

Покраината е богата со минерали, вклучувајќи злато и олово.  Во покраината се наоѓаат повеќе познати туристички локации како на пример Огнените Карпи, Гоби Гурвансајхан Национален парк и Хонгорин Елс.

## Административна поделба
thumb|десно|250px|Областите во Омногови.

## Наводи

Категорија:Покраини во Монголија
Санта Ана (Калифорнија)

thumb|220px|Местоположба на Санта Ана во Калифорнија

**Санта Ана** () е град во американската држава Калифорнија. Овој град според статистиките во 2007 година, има 353&nbsp;184 жители. Околу 80% од жителите во градот се Мексиканци.

Категорија:Градови во Калифорнија
Категорија:Населени места основани во 1869 година
Категорија:Населени места основани во 1886 година
Хентиј

**Хентиј** () е една од 21 покраини на Монголија, сместена на исток во Монголија. Главен град на покраината е Ондорхан и нејзиното име доаѓа од планинскиот венец Хентиј. Главен град е Ондорхан.

## Административна поделба
thumb|left|250px|Области во Хентиј

:* - Берх е вклучен.
:** - Бор-Ондор е вклучен.
:*** - Главниот град Ондорхан е вклучен.

## Наводи


Категорија:Покраини во Монголија
Булган (покраина)

:*За други значења на поимот видете [[Булган (појаснување)]]*

**Булган** () е една од 21 покраини на Монголија, сместена во северниот дел на Монголија. Главен град на покраината Булган е градот Булган.

## Административна поделба

* - главниот град
thumb|right|250px|Дистрикти во Булган
## Наводи

Категорија:Покраини во Монголија
Претседател на Монголија

**Претседателот на Монголија** е шеф на државата и прв човек во Монголија. Уставот на Монголија гарантира полупретседателски систем, па поради тоа во голем дел функцијата му е церемонијална и има мала политичка моќ.

## Претседатели на Монголија

Категорија:Политика на Монголија